open-index/open-wikipedia-markdown huggingface dataset:
Apumatti

**Apumatti** on shakkiongelma, jossa molemmat osapuolet toimivat yhdessä tavoitteena mustan matitus. Kaikkien siirtojen tulee olla normaalien shakkisääntöjen mukaisia. Eli jos musta tekee jollain siirrolla shakin valkean tulee reagoida siihen, vaikka he pelaavatkin ”samalla puolella”. Apumateissa musta yleensä siirtää ensin ja valkea jatkaa, ja viimeisellä valkean siirrolla mustasta tulee matti. Esimerkiksi kahden siirron apumatissa musta aloittaa, valkea jatkaa, musta siirtää ja valkea matittaa. Siksi myös mustan siirto merkitään ensin.

Esimerkkiongelmassa on apumatti kahdeksassa siirrossa Z. Maslarilta (Die Schwalbe 1981). Ratkaisu on seuraava (Musta aloittaa):
:1. Kf3 Kd3 2. Lb3 Kc3 3. Ke4+ Kd2 4. Kd4 Ke2 5. Kc3 Rb4 6. Kb2 Kd2 7. Ka1 Kc1 8. La2 Rc2#

Joskus myös valkea aloittaa siirtämään, mikä merkitään ongelmaan puolikkailla. Jos kyseessä on apumatti 2.5 siirrossa, valkea siirtää kolme ja musta kaksi kertaa. Apumatteja voi yhdistellä muihin shakkiongelmiin, kuten sarjasiirtoisiin. Niissä toinen osapuoli siirtää ensin tietyn määrän siirtoja ja lopuksi toinen matittaa yhdellä siirrolla.

## Historia
Ensimmäisen apumattiongelman julkaisi saksalainen suurmestari Max Lange saksalaisessa lehdessä vuonna 1854. Ongelma alkoi valkean siirrolla, ja siinä oli useita tapoja päästä samaan mattitilanteeseen. Tätä kutsutaan ongelmissa duaaliksi, jota pidetään ongelman arvoa laskevana tekijänä nykyisin. Yhdysvaltalainen shakkiongelmien tekijä Sam Loyd julkaisi ensimmäisen standardiapumatin Chess Monthly -lehdessä. Siinä musta aloitti ja se sisälsi yhden houkutuksen. Siinäkin oli yksi sivuratkaisu, mutta se oli silti paljon parempi kuin Langen ongelma. Tämä apumatti oli perusta nykyiselle apumattigenrelle. Apumatti on nykyään toiseksi suosituin shakkiongelmien muoto heti tavallisen matin jälkeen, eikä sitä enää lueta satushakin osaksi.

## Katso myös
*Patti

## Lähteet
*https://archive.is/20130119002620/www.chessbase.com/puzzle/puzzle11/puzz11-5a.htm

## Aiheesta muualla
*Chris Feather, *Black to Play* (F. Chlubna, Vienna, 1994) – Yleinen katsaus apumatteihin.
*Hilmar Ebert + Hans Gruber ”Top Helpmates” 1995, PDF-tiedostona: http://www.hilmar-ebert.de
*Hilmar Ebert + Hans Gruber ”Early Helpmates” 2001, PDF-tiedostona: http://www.hilmar-ebert.de
Goatmoon

**Goatmoon** on suomalainen yhden miehen black metal -yhtye, joka on perustettu vuonna 2002 Lappeenrannassa.

Jaakko Lähde (artistinimitys BlackGoat) perusti Goatmoonin entisen bändinsä Count Lähteen raunioista. Goatmoon äänitti kuusi demoa vuosina 2002–2005. Joulukuussa 2004 Goatmoon julkaisi ensimmäisen albuminsa Werewolf Recordsin kautta. Yhtyeen joissain sanoituksissa käsitellään valkoista ylivaltaa ja antisemitismiä. *[[Loputon Gehennan liekki]]* -dokumentissa Lähde sanoo, että hänet on tuomittu hautakivien kaatamisesta.

## Diskografia

### Studioalbumit
* 
* 
* 
* 
* 
* 
* 
* Death Before Dishonour (2025, Werewolf Records)

### Livealbumit
* 

### EP:t
* 
* 

### Split-albumit
* 
* 
* 
* 
* 
* 

### Demot
* 
* 

## Lähteet

## Aiheesta muualla
*
*
*
De Broglien aallonpituus

**De Broglien aallonpituus** on hiukkasen aallonpituus kvanttimekaniikassa.

Louis de Broglie huomasi, ettei fotoni ole ainoa hiukkanen, jolla on sekä hiukkasluonne että aaltoluonne. Vuonna 1924 hän teki väitöskirjassaan hypoteesin, että myös ainehiukkasilla, kuten elektroneilla, on aaltoluonne. Hän esitti hiukkasten aallonpituuden laskemiseen kaavan :
:\lambda\,=\frac{h}{p}\,,
jossa
*h on Planckin vakio
*p on hiukkasen liikemäärä

Hypoteesi hiukkasten aallonpituudesta liittyy aalto-hiukkasdualismiin, josta johtuen tietyt hiukkasiin ja sähkömagneettiseen säteilyyn liittyvät fysikaaliset ilmiöt voidaan selittää joko aaltoliike- tai hiukkaskuvassa. Aaltoliikekuvassa selittyviä ominaisuuksia ovat muun muassa interferenssi esimerkiksi diffraktion yhteydessä ja polarisaatio. Hiukkasluonne taas selittää valosähköisen ilmiön, mustan kappaleen säteilyn ja Comptonin sironnan.

## Lähteet

## Aiheesta muualla
* Broglie, Louis de, The wave nature of the electron, Nobel Lecture, Dec 1929
Jenny Lind

**Jenny Lind** (oik. **Johanna Maria Lind**, myöh. **Lind Goldschmidt**, 6. lokakuuta 1820 Tukholma – 2. marraskuuta 1887 Malvern, Englanti), oli ruotsalainen oopperalaulaja. Hänet tunnettiin kutsumanimellä *Ruotsin satakieli*. Hän oli sopraano ja saavutti valtaisan suosion Yhdysvaltain kiertueellaan vuonna 1850. Lindin lahjakkuus havaittiin jo nuorena: hänen ollessaan yhdeksänvuotias Ruotsin kuninkaallisen oopperan tanssijan Lundbergin palvelija kiinnitti huomionsa hänen erityiseen lauluääneensä. Seuraavana päivänä palvelija järjesti tapaamisen Lundbergin kanssa, mikä auttoi Lindiä pääsemään Kuninkaalliseen teatterikouluun.

Lindin vanhemmat olivat Niclas Jonas Lind ja Anne Marie Fellborg. He eivät olleet Jennyn syntyessä naimisissa keskenään, koska Fellborg oli eronnut mutta ei halunnut avioitua uudestaan niin kauan kuin hänen entinen miehensä eli. Heidät vihittiin vasta 1835. Hankalien elinolojen vuoksi Fellborg vei alkuvuodesta 1821 tyttärensä kasvatiksi lukkari Carl Ferndalin ja tämän vaimon Anna Stina Sjurénin perheeseen, jossa oli omien lasten lisäksi muitakin kasvatteja. Jenny palasi vanhempiensa luokse 1824.

Jenny Lindin puoliso vuodesta 1852 oli saksalaissyntyinen pianisti ja säveltäjä Otto Goldschmidt (1829–1907).

Jenny Lind oli Ruotsin entisen 50 kruunun setelin aiheena. Norwegian Air Shuttle on maalauttanut hänen kuvansa yhden Boeing 737-800 -koneensa pyrstöön.

## Lähteet
* Vivi Horn, *Laulun siivin* (*På sångens vingar*), suom. Toini Havu, Helsinki: Otava 1941

### Viitteet

## Aiheesta muualla
Aeropro

**Aeropro .s.r.o.** on slovakialainen kevytilmailun lentokoneiden valmistaja.

Yhtiö on valmistanut lentokoneita vuodesta 1990. Yhtiön tuote oli aluksi nimeltään FOX, mutta sen nimi muutettiin muotoon Eurofox vuoden 1995 aikana uudistetun mallin myötä. Lentokone uudistettiin myös vuonna 1999. Yhtiön tehtaat sijaitsevat Nitrassa, Lounais-Slovakiassa.

Eurofox-konetta markkinoidaan Euroopassa ultrakevyenä lentokoneena ja USA:ssa LSA-luokan lentokoneena.
 
Eurofox-koneita on myyty alkuvuoteen 2010 mennessä noin 300 kappaletta.

## Aiheesta muualla
* Yhtiön sivusto
* Yhtiön Suomen edustaja
Mark Stent

**Mark Stent** on englantilainen musiikkituottaja ja teknikko, joka on työskennellyt sellaisten artistien kuten The KLF, Björk, Muse, Radiohead, Keane, Depeche Mode, Erasure, Hard-Fi, Massive Attack, Janet Jackson, Madonna, Marilyn Manson, Dave Matthews, No Doubt, Beth Orton, Oasis, Gwen Stefani, Spice Girls, Take That, Linkin Park, Craig David, S Club 7, Wheatus, U2, Britney Spears, Goldfrapp ja Maroon 5 kanssa. "Spike" toimii pääosin miksaajana.

Stent työskentelee Olympic-studioilla Barnesissa Lontoossa. EMI maksoi rakennuksen ja Stent sen välineet.

## Lähteet

## Aiheesta muualla
* Spike Stent / The Work Of A Top-flight Mixer
Mikrokliini

**Mikrokliini** (KAlSi3O8) on tärkeä magmakiviä muodostava tektosilikaattimineraali. Se on runsaasti kaliumia sisältävä kalimaasälpä. Mikrokliini sisältää usein pieniä määriä natriumia. Se on yleinen graniiteissa ja pegmatiiteissa, ja mineraalia muodostuu ortoklaasin hitaan jäähtymisen aikana, sillä se on ortoklaasia vakaampi alhaisimmissa lämpötiloissa.

## Ominaisuudet

Sanidiini on kolmas kalimaasälvän polymorfi, joka on vakaa ortoklaasia korkeammissa lämpötiloissa. Mikrokliini voi olla väriltään kirkas, valkoinen, vaaleankeltainen, tiilenpunainen tai vihteä, ja sille on luonteenomaista risuaitakaksostuminen, joka on seurausta monokliinisen ortoklaasin muutoksesta trikliiniseksi mikrokliiniksi.

Mikrokliini on kemiallisesti samanlainen monokliinisen ortoklaasin kanssa, mutta koska se kuuluu trikliiniseen järjestelmään, särmäkulma on aavistuksen suoraa kulmaa pienempi. Mineraali on täysin säännöllinen kaliummaasälvän trikliininen muunnos ja on ortoklaasin kanssa dimorfinen eli kaksimuotinen. 

## Mikrokliinin muunnokset

Mikrokliini ja ortoklaasi ovat monelta fyysiseltä osaltaan identtisiä, mutta mikrokliini voidaan erottaa röntgensäteillä tai optisella tutkimuksella. Polarisoivalla mikroskoopilla tutkittaessa mikrokliinissä näkyy pikkuruista kertauskaksostumista, joka muodostaa ristikkomaisia rakenteita, joista ei voi erehtyä. 

Pertiitti on joko mikrokliiniä tai ortoklaasia, jossa esiintyy ohuita suotautuneen albiitin lamelleja.

Amatsonikivi eli amatsoniitti on kaunis, mikrokliinin vihreä muunnos. Sitä ei löydy Amazonin altaan alueelta, mutta sen nimenneet espanjalaiset tutkijat ilmeisesti sekoittivat sen toiseen alueelta löytyvään vihreään mineraaliin.

Myös natriumia sisältävää anortoklaasiksi nimettyä kalimaasälpää esiintyy. Se on kiteinen KAlSi3O8:n ja NaAlSi3O8:n kiinteä liuos, jossa kalium-alumiinisilikaatti on hallitsevassa osassa.

## Lähteet

## Aiheesta muualla

*Mindat: Microcline 
*Webmineral: Microcline Mineral Data
Sitriini

**Sitriini** on kvartsin muunnos. Sen väri vaihtelee kalpeankeltaisesta ruskeaan. Sitriinissä esiintyy rautaepäpuhtauksia, ja sitä on vain vähän luonnossa. Suurin osa kaupallisesta sitriinistä on itse asiassa keinotekoisesti lämpökäsiteltyä ametistia tai savukvartsia. Suurin luonnollisen sitriinin tuottaja on Brasilia ja suurin osa sen sitriinistä tuotetaan Rio Grande do Sulin osavaltiossa.

Muinoin sitriiniä kannettiin mukana suojaamassa käärmeiden myrkkyä ja pahoja ajatuksia vastaan.

Hiottua sitriiniä on silminnähtävästi lähes mahdotonta erottaa keltaisesta topaasista.

Sitriiniä kutsutaan myös nimillä Bahian topaasi, intialainen topaasi, kultatopaasi, kvartsitopaasi, Madeiran topaasi, Palmira-topaasi, Rio Granden topaasi, Salamancan topaasi, Serra-topaasi, skotlantilainen topaasi ja topaasikvartsi.

## Lähteet

## Aiheesta muualla

* Gemstone: Sitriini . 
* Mineral galleries: Sitriini . 
* Mindat: Sitriini.
Frederick Boyle

**Frederick William Boyle** (s. 1949) on melbournelainen mies, joka surmasi vaimonsa Edwina Boylen (1953–1983) lokakuussa 1983. Boyle piilotteli vaimonsa ruumista pihallaan olevassa tynnyrissä lähes 23 vuoden ajan. Kahdelle tyttärelleen Boyle uskotteli, että heidän äitinsä oli karannut rekkakuskin matkaan. Edwina Boylen ruumiin löysi Frederick Boylen vävy siivotessaan perheen kodin takapihaa lokakuussa 2006. Edwinan ruumis löytyi 170-litraisesta tynnyristä, johon Frederick Boyle oli hänet paniikissa piilottanut. 

Boyle kiisti syyllisyytensä vaimonsa kuolemaan, mutta helmikuussa 2008 12-jäseninen valamiehistö katsoi hänet syylliseksi. Maaliskuussa 2008 Boyle tuomittiin murhasta 21 vuodeksi vankeuteen. Hän voi anoa ehdonalaiseen vapauteen 17 vuoden vankeuden jälkeen.

## Lähteet
Lyngdal

**Lyngdal** on Norjan kunta ja kaupunki Agderin läänissä maan etelärannikolla. Se rajoittuu lännessä Farsundiin, Kvinesdaliin ja Hægebostadiin, pohjoisessa Åseraliin, koillisessa Evje og Hornnesiin ja idässsä Lindesnesiin. Vuoden 2023 alussa kunnassa oli 10&nbsp;751 asukasta.

Kunnan hallinnollinen keskus on Alleen.

## Historia
Paikkakunnan perinteisiä elinkeinoja ovat olleet maanviljely, metsätalous, kalastus ja merenkulku. Kaupankäynnillä ja kestikievareilla on myös pitkät perinteet. Maatilojen ohessa on ollut myllyjä ja sahoja.

Kuningas Pyhä Olavi on perimätiedon mukaan hakenut suojaa Sælørin saariston luonnonsatamasta 1028. Agnefestin luonnonsatama haki luotsipaikkaoikeuksia () vuonna 1771.

Lyngdalin seurakuntapiiri () koostui jo satoja vuosia sitten Kvåsin, Ån ja Austadin seurakunnista, jossa Ån kirkko toimi pääpaikkana. 1600- ja 1700-luvuilla monet muuttivat Hollantiin ja 1800–1900-luvuilla Yhdysvaltoihin. 

Nykyinen Lyngdalin kunta perustettiin vuonna 1963 Austadin, Kvåsin ja Lyngdalin kuntien sekä Spangereidin kunnan länsiosien yhteenliittymänä. Audnedalin kunta liitettiin siihen vuonna 2020.

## Kuvia

Lyngdal raadhus.JPG|Kaupungintalo
Lyngdal natural harbour Agnefest harbour official registered since 1771 - Norway Foto Wolfgang Pehlemann IMG 9432.jpg|Agnefestin satama Rosfjordenissa
Lyngdal Cup 2007 (3).JPG|Nuorten jalkapalloturnaus Lyngdal Cup on järjestetty vuodesta 1981.
LyngdalKirke.jpg|Lyngdalin kirkko


## Tunnettuja henkilöitä
* Abraham Berge (1851–1936), Norjan pääministeri 1923–1924
* Trygve Haugeland (1914–1998), poliitikko
* Torolv Kandahl (1899–1982), toimittaja ja poliitikko
* Theis Lundegaard (1774–1856), kansalliskokousedustaja
* Julian Ryerson (s. 1997), jalkapalloilija
* Stefan Strandberg (s. 1990), jalkapalloilija

## Lähteet

## Aiheesta muualla
Savukvartsi

**Savukvartsi** on väriltään ruskeasta mustaan vaihteleva kvartsin muunnos. Se syntyy ilmeisesti alumiinipitoisen vuorikiteen luonnollisesta (tai keinotekoisesta) säteilytyksestä. Mustista savukvartseista käytetään nimitystä **morion**. 

Kuten muutkin kvartsijalokivet, savukvartsi on piidioksidikide (SiO2), jonka vähäiset rautaepäpuhtaudet antavat sille sen värin. Väri vaihtelee savunruskeasta tummanruskeaan. Savukvartsia on myös kutsuttu virheellisesti savutopaasiksi. Savukvartsista voi valon avulla nähdä osittain läpi. 

## Lähteet

## Aiheesta muualla
* Mindat: Smoky Quartz
Kaskenkatu–Aurakatu

**Kaskenkatu–Aurakatu** () on yksi Turun keskustan ruutukaava-alueen nk. perspektiivikaduista. Se kulkee Aurakadun nimisenä Puolalanmäeltä, Turun taidemuseon edustalta, Aurajoelle, josta se jatkuu Kaskenkatuna Kaskenmäen yli. Aurajoen yli katu kulkee Auransiltaa pitkin. Kaskenkatu muuttuu Kunnallissairaalantien risteyksen jälkeen Kaskentieksi, joka puolestaan yhdistyy Kaarinaan kulkevaan Uudenmaantiehen.

Pituutta Aurakadulla on noin 700 metriä ja Kaskenkadulla noin 800 metriä.

## Historia
Kaskenkatu ja Aurakatu muodostavat yhden kolmesta Carl Ludvig Engelin Turun palon jälkeen suunnitteleman ruutukaavan muita leveämmistä kaduista, ns. perspektiivikadusta, joille oli suunniteltu myös silta Aurajoen yli.

Kadut tunnettiin Itäisenä ja Läntisenä Aurakatuna 1890-luvulle asti, jolloin perustettu nimistökomitea muutti Läntisen Aurakadun nimeksi pelkän Aurakadun, ja Itäisen Aurakadun nimeksi Kaskenkadun.

Kadut yhdistävä Auransilta valmistui nykyiseen muotoonsa vuonna 1907.

Vuonna 1957 Aurakadun ja Eerikinkadun kulmaan asennettiin Turun ensimmäiset liikennevalot. Vuonna 1995 Aurakatu muutettiin Linnankadun ja Yliopistonkadun väliltä joukkoliikennekaduksi.

## Rakennuksia
Aurakadun varrella sijaitsevat muiden muassa seuraavat rakennukset, alkaen Aurajoelta:
* Turun kaupungintalo
* Aurakatu 3. Vuonna 1907 valmistunut, Frithiof Strandellin suunnittelema entisen Turun Osakepankin rakennus.
* Kauppakeskus Forum
* KOP-kolmio. Arkkitehti Viljo Revellin suunnittelema kauppakeskus.
* Kauppatori
* Turun ruotsalainen teatteri
* Hansakortteli
* Aurakatu 11. Eskil Hinderssonin suunnittelema vuonna 1908 valmistunut Turun kauppaopiston talo, jossa nykyään toimii Puolalanmäen lukio.
* Aurakatu 14. Strandellin suunnittelema, Priman talona tunnettu rakennus, jossa mm. toimi Uusi Aura -lehden toimitus.
* Aurakatu 16. Entinen Aurakadun tyttökoulu, jossa toimii nykyisin nuorisokeskus Vimma.
* Aurakatu 18. Turun ruotsinkielisen seurakunnan seurakuntatalo.
* Aurakatu 24a. Suomalainen Pohja.

Kaskenkadun varrella sijaitsevat:
* Kaskenkatu 1. Strandellin suunnittelema rakennus, jossa toimii nykyisin muun muassa ravintola Uusi Apteekki. 70-luvulla rakennuksessa toimi myös uusnatsi / okkultisti Pekka Siitoimen valokuvausliike Siitoin Filmi Oy.

* Kaskenkatu 2. Strandellin suunnittelema As Oy Pantern
* Kaskenkatu 3. Arkkitehti Arthur Kajanuksen suunnittelema uusrenessanssitalo vuodelta 1892. Empiretalo vuosilta 1829-1830. Taloista on tehty suojelupäätös.

* Turun Työväenopisto
* Turunmaan sairaala

Kaskenkatuun rajoittuvat Vartiovuorenmäen puistoalue ja Samppalinnanpuisto, sekä Hämeenkadun ja Itäisen Rantakadun välissä sijaitseva Runeberginpuisto.

## Lähteet
The Eraser

**The Eraser** on  Radioheadin laulajan Thom Yorken sooloalbumi, joka julkaistiin 10. heinäkuuta 2006 Britanniassa ja 11. heinäkuuta Yhdysvalloissa ja Kanadassa. Albumi nousi sijalle 3 Britannian albumilistalla ja sijalle 2 Billboard 200-listalla Yhdysvalloissa, myyden yli 90&nbsp;000 kopiota ensimmäisellä viikollaan. *The Eraser* oli ehdokkaana sekä Mercury-palkinnon ja vuoden 2007 Grammy-palkinnon (paras vaihtoehtoalbumi) saajaksi.

## Kappaleet
Kaikki kappaleet kirjoittanut Thom Yorke, ellei toisin mainittu.

#
#
#
#
#
#
#
#
#

## Singlet

## Arvostelut
* Allmusic: 
* Pitchfork Media: 6.6/10
* Robert Christgau: B–
* Rolling Stone: 

## Lähteet

## Aiheesta muualla
* theeraser.net
Norika Fujiwara

**Norika Fujiwara** (s. 28. kesäkuuta 1971 Japani) on japanilainen näyttelijä, valokuvamalli ja Miss Japani vuodelta 1992. Hän on esiintynyt televisiossa aktiivisesti vuodesta 1995.

## Aiheesta muualla
*
Sendenhorst

**Sendenhorst** on kaupunki Nordrhein-Westfalenin osavaltiossa, läntisessä Saksassa. Se kuuluu Münsterin hallintopiiriin ja Warendorfin piirikuntaan. Kaupunki sijaitsee noin 15 kilometriä kaakkoon Münsterin kaupungista. Vuoden 2022 lopussa kaupungissa oli 13&nbsp;671 asukasta.

Sendenhorstin kaupunki koostuu Sendenhorstin ja Alberslohin alueista. Sendenhorst mainittiin ensimmäisen kerran kaupunkina vuonna 1315. Emsin sivujoen Wersen varrella sijaitseva Albersloh liitettiin kuntauudistuksen yhteydessä vuonna 1975 osaksi Sendenhorstin kaupunkia.

Sendenhorstin naapurikuntiin ja -kaupunkeihin lukeutuvat Münster, Everswinkel, Warendorf, Ennigerloh, Ahlen ja Drensteinfurt.

## Lähteet

## Aiheesta muualla

* Sendenhorstin kaupungin viralliset Internet-sivut
Ennigerloh

**Ennigerloh** on kaupunki Nordrhein-Westfalenin osavaltiossa, läntisessä Saksassa. Se kuuluu Münsterin hallintopiiriin ja Warendorfin piirikuntaan. Kaupungissa asui vuoden 2022 lopussa 19&nbsp;757 ihmistä, ja sen naapurikuntiin ja -kaupunkeihin lukeutuvat Warendorf, Beelen, Oelde, Beckum, Ahlen ja Sendenhorst.

Ennigerloh on jaettu neljään kaupunginosaan, jotka ovat Ennigerloh, Enniger, Ostenfelde ja Westkirchen. Ennigerloh sai nykyisen muotonsa 1. tammikuuta 1975, kun siihen liitettiin Ennigerin, Ostenfelden ja Westkirchenin kunnat. Kaupunki Ennigerlohista tuli 9. marraskuuta 1976.

Ennigerloh mainittiin ensimmäisen kerran vuonna 860. Varhaisin tunnettu kiistaton maininta Ennigeristä on peräisin vuodelta 1226. Ostenfeldestä varhaisin maininta on puolestaan peräisin noin vuodelta 890. Westkirchen mainittiin ensimmäisen kerran 1337.

## Lähteet

## Aiheesta muualla

* Kaupungin verkkosivusto
Warendorfin piirikunta

**Warendorfin piirikunta** () on piirikunta Nordrhein-Westfalenin osavaltion pohjoisosassa Saksassa. Se kuuluu Münsterin hallintopiiriin, ja sen hallintokaupunki on Warendorf.

Piirikunnan pinta-ala on 1&nbsp;319,42 neliökilometriä. Sen asukasluku oli 282&nbsp;263 vuoden 2022 lopussa.

## Kaupungit ja kunnat

Piirikuntaan kuuluu 13 kuntaa, joista 9 on kaupunkeja.

;Kaupungit
* Ahlen
* Beckum
* Drensteinfurt
* Ennigerloh
* Oelde
* Sassenberg
* Sendenhorst
* Telgte
* Warendorf

;Kunnat
* Beelen
* Everswinkel
* Ostbevern
* Wadersloh

## Lähteet

## Aiheesta muualla

* Piirikunnan verkkosivusto
Gail Patrick

**Gail Patrick** (alk. **Margaret LaVelle Fitzpatrick**, 20. kesäkuuta 1911 &ndash; 6. heinäkuuta 1980) oli yhdysvaltalainen näyttelijä. Hän oli mukana 62 elokuvassa vuosien 1932 ja 1948 välisenä aikana, 

Hän kuoli syöpään 69 vuoden ikäisenä Los Angelesissa. 

## Filmografia
**To the Last Man* (1933)
**Take the Stand* (1934)
**Wagon Wheels (1934) 
**Rumba* (1935 )
**Mississippi* (1935 )
**Two in the Dark* (1936)
**My Man Godfrey* (1936)
**Stage Door* (1937)
**Dangerous to Know* (1938)
**Wives Under Suspicion* (1938)
**Disbarred* (1939)
**My Favorite Wife* (1940)
**Women in Bondage* (1943)
**The Plainsman and the Lady* (1946)
**Calendar Girl* (1947)
**The Inside Story'' (1948)

## Aiheesta muualla
* Valokuvia Gail Patrickista
Syöttöshakki

**Syöttöshakki**, jota kutsutaan myös häviäjän shakiksi tai itsemurhashakiksi on shakin variaatio, jossa on tarkoituksena syöttää omat nappulansa vastustajalle. Pelin voittaa se pelaaja, jonka kaikki nappulat on lyöty. Kaikki nappulat liikkuvat ja lyövät normaalisti, mutta muutama erikoissääntö pätee.

## Erikoissäännöt
*Jos mahdollista, aina pitää lyödä. Pelaaja saa itse valita minkä nappulan lyö, jos voi valita monesta, ohilyönti on käytössä.
**Kuningas on normaali nappula, shakkia tai mattia ei ole, kuninkaan voi lyödä.
**Sotilaita voi korottaa myös kuninkaaksi ja useammaksi.
**Linnoittaminen ei ole sallittua.
*Patin sattuessa on erilaisia sääntöjä ja siksi siitä onkin hyvä sopia ennen pelin aloittamista.
**Patti on voitto sille pelaajalle, joka on patissa.
**Patti on tasapeli.
**Patin sattuessa se kummalla on vähemmän nappuloita voittaa. Nappuloiden arvolla ei ole merkitystä.

Syöttöshakissa pätevät myös 50 siirron sääntö ja saman aseman kolminkertainen toisto, jotka aiheuttavat tasapelin. Tasapeli seuraa myös, jos kumpikaan pelaaja ei voi enää menettää kaikkia nappuloitaan tai asettaa itseään pattiin. Näin käy esimerkiksi, jos jäljellä ovat vain eriväriset lähetit.

## Pelaaminen
Pakollisen syömisen takia syöttöshakissa seuraa usein pitkiä siirtosarjoja, joissa toinen pelaaja joutuu syömään paljon vastustajan nappuloita. Tämä tarkoittaa sitä, että pienikin virhe voi helposti pilata koko pelin. 

Häviäviin avauksiin kuuluvat 1. b4, d3, d4, e4, f4, h3, h4, Rc3 ja Rf3. Nämä kaikki avaukset on ratkaistu tietokoneilla, ja jos valkea pelaa jonkin näistä ensimmäisenä siirtonaan, musta voi pakottaa itselleen voiton. Useat kokeneet syöttöshakin pelaajat muistavat ulkoa vaadittavat siirtosarjat.

## Aiheesta muualla
* Syöttöshakki Linuxille
* Katsaus syöttöshakkiin Fabrice Liardetiltä (ranskaksi)

## Katso myös
*Shakki
*Shakkiavaus
*Apumatti
*Shakkisiirtojen merkintätavat
*Misääri

## Internet-sivuja, joissa voi pelata syöttöshakkia
*Brain King
*FICS
*GoldToken
*ICC
*It's Your Turn
*PlayChess 
*SchemingMind 

## Lähteet
* Nilatacin Avauskirja
Capucine

**Capucine** (oik. **Germaine Lefebvre**, ) oli ranskalainen malli ja näyttelijä, joka tunnetaan parhaiten roolistaan Simone Clouseauna elokuvassa *[[Vaaleanpunainen pantteri (vuoden 1963 elokuva)|Vaaleanpunainen pantteri]]*.

## Ura

Capucinen ajoi 17-vuotiaana vaunuissa Pariisissa, jolloin mainoskuvaaja huomasi hänet. Hänestä tuli pian menestynyt vaatemalli. Hän työskenteli Christian Diorilla. Malliaikanaan hän otti uuden nimen Capucine (ranskaa koristekrassille). Tänä aikana hän tapasi tulevan näyttelijättären Audrey Hepburnin. Molemmat olivat malleina Ranskassa ja heistä tuli ystävät Capucinen elämän loppuun asti.

Capucine teki filmidebyyttinsä vuoden 1949 elokuvassa *Rendez-vous de Juillet*. Elokuvan kuvauksissa hän tapasi Pierre Trabaudin ja he menivät naimisiin seuraavana vuonna. Avioliitto kesti vain kuusi kuukautta eikä Capucine mennyt enää uudestaan naimisiin. Vuonna 1957 elokuvaohjaaja Charles K. Feldman löysi hänet mallintöistä New Yorkista. Feldman toi hänet Hollywoodiin oppimaan englantia ja näyttelemistä ohjaaja Gregory Ratoffin opastuksella. Hän solmi sopimuksen Columbia Picturesin kanssa ja teki ensimmäisen englanninkielisen roolinsa elokuvassa *Rakkauden unelma* (1960). Capucine teki vielä kuusi suurta elokuvaa ennen muuttoaan Sveitsiin. Hän jatkoi elokuvien tekoa Euroopassa.

## Yksityiselämä

Capucine tapasi näyttelijä William Holdenin 1960-luvun keskivaiheilla. Kumpikin oli pääosassa elokuvissa *Leijona* (1962) ja *7.&nbsp;aamunkoitto* (1964). Vaikka Holden oli naimisissa näyttelijätär Brenda Marshallin kanssa, hän ja Capucine aloittivat suhteen, joka kesti kaksi vuotta. He pysyivät ystävinä Holdenin kuolemaan asti vuonna 1981.

Capucine kärsi kaksisuuntaisesta mielialahäiriöstä koko elämänsä ja yritti itsemurhaa useita kertoja. Vuonna 1990 hän teki itsemurhan hyppäämällä kahdeksannesta kerroksesta 62-vuotiaana Sveitsin Lausannessa.

## Valikoitu filmografia

* *Rakkauden unelma* (1960)
* *Alaskan hurjapäät* (1960)
* *Erämaan soturit* (1961)
* *Leijona* (1962)
* *[[Kuuma katu]]* (1962)
* *[[Vaaleanpunainen pantteri (vuoden 1963 elokuva)|Vaaleanpunainen pantteri]]* (1963)
* *7. aamunkoitto* (1964)
* *Kevytkenkäiset* (1966)
* *Fräulein Doktor - nimetön vakooja* (1969)
* *Fellinin Satyricon* (1969)
* *Per amore* (1976)
* *Kokopäivägangsterit – eli kuinka rikastuin huijaamalla* (1976)
* *Porvariston muotokuva* (1978)
* *Afrodite* (1982)
* *[[Vaaleanpunaisen pantterin jäljillä|Vaaleanpunaisen pantterin jäljillä]]* (1982)
* *[[Vaaleanpunaisen pantterin kirous]]* (1983)

## Lähteet

## Aiheesta muualla

* Capucine Find a Grave
Patricia Hitchcock

**Patricia ”Pat” Alma O’Connell** (o.s. **Hitchcock**; 7. heinäkuuta 1928 Lontoo, Yhdistynyt kuningaskunta – 9. elokuuta 2021 Thousand Oaks, Kalifornia, Yhdysvallat) oli Alma Revillen ja Alfred Hitchcockin tytär, heidän ainoa lapsensa. Isänsä lailla hänestä tuli ohjaaja, ja hän oli myös näyttelijä. 

Pienenä lapsena Patricia halusi näyttelijäksi ja 1940-luvulla hän näytteli Broadway-produktioissa *Solitaire* (1942) ja *Violet* (1944). Hän valmistui Marymount High Schoolista Los Angelesista vuonna 1947.

Näyttelijänä Patricia Hitchcock muistetaan isänsä elokuvasta *[[Muukalaisia junassa]]* (1951), ja myös elokuvassa *[[Psyko (vuoden 1960 elokuva)|Psyko]]* (1960) hänellä oli pieni rooli. Hänet nähtiin myös televisiosarjassa *[[Alfred Hitchcock esittää]]*.

## Lähteet

## Aiheesta muualla
*
Claude Goretta

**Claude Goretta** (23. kesäkuuta 1929 – 20. helmikuuta 2019) oli sveitsiläinen elokuvaohjaaja ja -käsikirjoittaja sekä televisiotuottaja. Hänen tunnetuin työnsä on vuoden 1977 draamaelokuva *[[Pitsinnyplääjä]]*, jonka pääosaa esittää nuori Isabelle Huppert.

Goretta syntyi Genevessä ja opiskeli jonkin aikaa oikeustiedettä Geneven yliopistossa. Hän muutti yhdessä toisen tulevan ohjaajan Alain Tannerin kanssa 1950-luvun puolivälissä Lontooseen, jossa työskenteli British Film Institutessa. Palattuaan takaisin Sveitsiin Goretta työskenteli televisio-ohjaajana, kunnes vuonna 1968 perusti tuotantoyhtiön nimeltä Groupe de 5 yhdessä Alain Tannerin, Jean-Louis Royn, Claude Soutterin ja Yves Yersinin kanssa.

*Pitsinnyplääjän* lisäksi Gorettan Suomessa nähtyjä elokuvia ovat *[[Kutsut (elokuva)|Kutsut]]* (1973), *Rakkaani ryöstää pankkeja* (1974), *Pikkukaupungin tyttö* (1981) ja *Täällä kuoli Mario Ricci* (1983). 1990-luvulla Goretta saavutti mainetta ohjaamalla Maigret-rikostarinoita. Vuonna 1995 hän ohjasi televisiolle draamasarjan *Belgian suru* Hugo Clausin samannimisen romaanin pohjalta.

Goretta on ollut ehdolla Berliinin Kultaisen karhun (1981), kolmen Cannesin Kultaisen palmun (1973, 1977, 1983) ja César-palkinnon saajaksi (1978). Vuonna 1973 hän voitti Cannesissa tuomariston palkinnon.

## Lähteet

## Kirjallisuutta
*Bagh, Peter von: ”Modernin elokuvan äärellä”, Claude Gorettan haastattelu. *Filmihullu* 4/2007. 
*Walder, Martin: * Claude Goretta : der empathische Blick.*  Marburg : Schüren Verlag, 2017. .

## Aiheesta muualla
*
Pollusiitti

**Pollusiitti** on zeoliitteihin kuuluva silikaattimineraali. Sen kemiallinen kaava on (Cs,Na)2Al2Si4O12 · 2H2O. Se on tärkeä cesiumin ja rubidiumin malmi. Yhdessä analsiimin kanssa pollusiitti muodostaa isomorfisen seossarjan. Pollusiitti kiteytyy isometrisessä heksoktahedraalisessa järjestelmässä, ja muodostaa värittömiä, valkoisia, harmaita ja harvoin vaaleanpunaisia ja sinisiä massoja. Hyvin muodostuneet kiteet ovat harvinaisia. Sen kovuus on 6,5 ja ominaispaino 2,9. Se murtuu herkästi ja on lohkeamatonta.

Mineraali esiintyy tyypillisesti runsaasti litiumia sisältävissä graniittipegmatiiteissa seuraavien mineraalien yhteydessä: kvartsi, spodumeeni, petaliitti, amblygoniitti, lepidoliitti, elbaiitti, kassiteriitti, kolumbiitti, apatiitti, eukryptiitti, muskoviitti, albiitti ja mikrokliini.

Se kuvailtiin ensimmäisen kerran vuonna 1846 Italiassa tehdyistä löydöistä. Se nimettiin Polluxin, Castorin kaksoisveljen mukaan, sillä sitä löydetään usein petaliitin yhteydestä (joka ennen tunnettiin nimellä castoriitti).

Frankiumia esiintyy pieninä määrinä tietyissä pollusiittimalmeissa, ja jotkin ensimmäisistä näytteistä herättivät paljon väittelyä, sillä niiden spektritutkimuksissa näkyi outoja viivoja, jotka pystyttiin selittämään vain uuden alkuaineen, frankiumin, olemassaololla.

## Lähteet

## Aiheesta muualla
* Webmineral: Pollucite 
* Pollucite
Your New Favourite Band

**Your New Favourite Band** on The Hivesin kokoelmalevy, joka julkaistiin vuonna 2001. Siinä on kappaleita levyiltä Barely Legal, A.K.A. I-D-I-O-T ja Veni Vidi Vicious.

Albumi on päässyt 1001 Albums You Must Hear Before You Die -kirjaan.
  
## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Warendorf

**Warendorf** on kaupunki Nordrhein-Westfalenin osavaltiossa, läntisessä Saksassa. Se kuuluu Münsterin hallintopiiriin ja toimii Warendorfin piirikunnan hallintokaupunkina. Kaupunki sijaitsee Emsjoen varrella noin 28 kilometriä itään Münsterin kaupungista. Warendorfin asukasluku oli 37&nbsp;616 vuoden 2022 lopussa.

## Historia
Warendorfista muodostui kaupunki 1100- ja 1200-lukujen vaihteessa. Suuri osa siitä tuhoutui vuoden 1404 suuressa tulipalossa. Tulipalo runteli kaupunkia jälleen pahoin vuonna 1741. Kaupunki siirtyi Preussin hallintaan vuonna 1803. Rautatieyhteys Münsterin, Warendorfin ja Rhedan välillä avattiin vuonna 1887. Vuosina 1937–1938 Waredndorfista tuli varuskuntakaupunki.

## Lähteet

## Aiheesta muualla

* Kaupungin verkkosivusto
Unitaarinen matriisi

**Unitaarinen matriisi** on sellainen neliömatriisi **A**, että sen kompleksikonjugaatin transpoosille **A<sup>*** pätee 

:A^*A = AA^*  = I\,.

Ortogonaalinen matriisi on unitaarisen matriisin erikoistapaus reaaliavaruudessa.

## Esimerkki
Seuraava matriisi on unitaarinen:
:\begin{pmatrix}-i & 0 \\ 0 & 1 \end{pmatrix},
sillä
:\begin{pmatrix}-i & 0 \\ 0 & 1 \end{pmatrix} * \begin{pmatrix}i & 0 \\ 0 & 1 \end{pmatrix} = \begin{pmatrix}1 & 0 \\ 0 & 1 \end{pmatrix}

## Katso myös
*hermiittinen matriisi
*normaali matriisi
*vinohermiittinen matriisi

## Lähteet

## Kirjallisuutta
*
Kreikan–Turkin sota

**Kreikan–Turkin sota** on nimitys kahdelle Kreikan ja Turkin väliselle sodalle:

* Kreikan–Turkin sota (1897), tunnetaan myös nimellä kolmenkymmenen päivän sota.
* Kreikan–Turkin sota (1919–1922) eli ”Vähän-Aasian sotaretki”, osa Turkin itsenäisyyssotaa
A.K.A. I-D-I-O-T

**A.K.A. I-D-I-O-T** on EP, jonka on tehnyt ruotsalainen Garage Rock yhtye The Hives. EP:n nimikkokappale on julkaistu myös albumilla Barely Legal. Neljä EP:n kappaletta (nimikkokappale mukaan lukien) on julkaistu myös yhteen kokoelmalevyllä Your New Favourite Band.                                 
                                  
## Kappaleet
# 
# 
# 
# 
# 
# Numbers

## Lähteet
Ludovic Roux

**Ludovic Roux** (s. 4. huhtikuuta 1979) on entinen ranskalainen yhdistetyn hiihtäjä. Roux voitti olympiapronssia yhdistetyn joukkuekilpailussa vuoden 1998 talviolympialaisissa Naganossa. Yhdistetyn maailmancupissa hänen paras kokonaiskilpailusijoituksensa oli kymmenes kaudella 1997–1998. Tuolta kaudelta on myös hänen ainoa sijoituksensa palkintokorokkeelle oltuaan Chaux-Neuven kilpailussa kolmas.

## Lähteet
*
Bobby Ball

**Robert 'Bobby' K. Ball** (26. elokuuta 1925 Phoenix, Arizona − 27. helmikuuta 1954 Phoenix, Arizona) oli yhdysvaltalainen moottoriurheilija.

## Lapsuus
Ball syntyi Phoenixissa vuonna 1925 ja ollessaan vain vuoden ikäinen hänen vanhempansa erosivat. Kasvatusvastuu siirtyi hänen isoäidilleen, jonka mielestä moottorikäyttöiset kulkuneuvot rappioittaisivat Bobbya ja päätti lähettää hänet armeijakouluun. Ball kuitenkin päätti ryhtyä kilpa-ajajaksi, vaikka oli vartaloltaan kevytrakenteinen ja käytti silmälaseja, minkä perusteella hänen ulkonäkönsä muistutti enemmän kirjanpitäjän tai akateemikon olemusta.

## Ura
### Katuautot
Ball aloitti uransa ajamalla Arizonan Roadster Associationin roadster-autoja, joissa voitti useita kertoja, kunnes siirtyi ajamaan midget-autoja voittaen Arizonan Midget Associationin mestaruuden vuosina 1949 ja 1950. Midget-sarjan ohella Ball ajoi myös Kalifornian URA:ta ja Amerikan autoliiton () kilpaosaston järjestämissä kilpailuissa.

### Formula 1
Ball osallistui 1950-luvulla Formula 1 -sarjaan kuuluneeseen Indianapolis 500 -kilpailuun kahdesti vuosina 1951 ja 1952. Vuoden 1951 kilpailussa hän ajoi viidenneksi saaden kaksi Formula 1:n MM-pistettä (oli myös tuolloin nuorin pisteille ajanut kuljettaja 25 vuoden ja 276 päivän ikäisenä) ja vuonna 1952 hän keskeytti kilpailun sijoittuen 32.

## Kuolema
Ball osallistui vuonna 1953 Los Angelesin Carrell Speedwayllä järjestettyyn midget-autokisaan, jossa joutui vakavaan kolariin ja sai vakavia päävammoja ajautuen koomaan yli vuodeksi. Hän kuoli elintoimintojaan ylläpitäneiden laitteiden aiheuttamaan tulehdukseen vuonna 1954.

## Lähteet
Knut Tore Apeland

**Knut Tore Apeland** (s. 11. joulukuuta 1968) on entinen norjalainen yhdistetyn hiihtäjä, joka kilpaili 1990-luvulla. Hän voitti kaksi olympiahopeaa yhdistetyn joukkuekilpailussa vuosina 1992 ja 1994. Lisäksi hän voitti yhden kullan ja kaksi hopeaa joukkuekilpailussa hiihdon maailmanmestaruuskilpailuissa.

Apeland voitti yhdistetyn maailmancupin kaudella 1995–1996. Hän lopetti uransa keväällä 2000. Aikuisten Norjan mestaruutta Apeland ei urallaan onnistunut voittamaan, mutta oli kerran toinen ja viisi kertaa kolmas. 
Apeland edusti IL Rein -seuraa.

## Lähteet

## Aiheesta muualla
*
Insomnia (yhtye)

**Insomnia** oli kiiminkiläinen thrash metal -yhtye, joka toimi aiemmin nimellä Mengele. Mengele perustettiin vuonna 1987. Yhtye vaihtoi nimeä, koska he kyllästyivät siihen, että ihmiset luulivat heitä uusnatseiksi. Insomnia ehti julkaista ennen hajoamistaan yhden EP-levyn nimeltään *Insomnia*. Vuonna 2002 yhtye teki paluun nimellä **Wengele**.

**Mengele**, kuusamolaislähtöiset A.R.G, Sacred Crucifix sekä jääliläinen Maple Cross olivat 1980-luvun lopussa Oulun läänin alueen merkittäviä thrash/death metal -yhtyeitä.

## Kokoonpano
* Joni Uusitalo - laulu
* Pasi "Lose" Härkönen - kitara
* Jani "Keikku" Keinänen - kitara
* Jan-Iiro "Ipe" Jarva - bassokitara
* Riku Hynninen - rummut

## Wengele
Yhtye palasi takaisin kuvioihin alkuperäisellä kokoonpanolla vuonna 2002 nimellä *Wengele*. 2004 Wengele julkaisi viimeisimmän ja toistaiseksi ainoan tuotoksensa demon *Promo '04*, joka sisälsi kolme raitaa ja kesti noin 10 minuuttia.

## Diskografia
;Nimellä Insomnia
*

;Nimellä Mengele
*
*
*

;Nimellä Wengele
* 

Mengelen demo *Abominable Thoughts* on julkaistu myös kokoelmalla Thrashing Relics, jolta löytyy myös monien muiden Mengelen aikaisten thrash metal -yhtyeiden demoja.

## Lähteet

## Aiheesta muualla
*Insomnia Bad Vugumin sivuilla
*Encyclopaedia Metallum: Insomnia
*Wengele Facebook
Marcel Balsa

**Marcel Lucien Balsa** (1. tammikuuta 1909 Creuse&ndash;11. elokuuta 1984 Maisons-Alfort) oli ranskalainen moottoriurheilija.

## Ura
Balsa aloitti kilpa-ajamisen moottoripyörissä vasta 40 vuoden iässä johtuen toisesta maailmansodasta. Hän pärjäsi hyvällä menestyksellä Ranskan kilpasarjoissa ostamallaan Bugatti T51:llä. Balsa rakensi myös itse BMW-auton ja osallistui sillä erikoisautojen Formula 2 ja Jicey-BMW -sarjoihin. Kaudella  hän pääsi Formula 1:sten Saksan GP:hen, joka päättyi kuitenkin keskeytykseen.

## Lähteet
Kvinesdal

**Kvinesdal** on Norjan kunta Agderin läänissä. Kunnan eteläosa on Fedavuonon rannalla maan etelärannikolla. Lännessä kunta rajoittuu Flekkefjordiin ja Sirdaliin, pohjoisessa Byglandiin, idässä Åseraliin ja Hægebostadiin ja etelässä Lyngdaliin ja Farsundiin. Kunnan hallintokeskus sijaitsee Liknesin taajamassa. Vuoden 2023 alussa kunnassa oli 6&nbsp;024 asukasta.

## Historia
Kvinesdalin kunta perustettiin vuonna 1837, ja Fjotland liittyi siihen 1841. Vuonna 1858 Fjotlandista tuli jälleen itsenäinen kunta, ja vuonna 1900 Kvinesdal jakautui Liknesin (vuodesta 1917 Kvinesdal) ja Fedan kunniksi. Kvinesdal, Feda ja Fjotland muodostivat nykyisen Kvinesdalin kunnan uudelleen 1963.

Fedassa oli jo varhain paikallinen tuomioistuin ja siellä yksi maan ensimmäisistä postitoimistoista jo 1600-luvulla. Fedaan ja Øyeen muodostui 1700-luvulla kauppiasyhteisö. Lounais-Norjassa alkoi 1810 suuri sillinkalastustoiminta, jonka myötä paikkakunnalle muodostui merkittävää tynnyrinvalmistusta.

Fjotlandin Knabenissa avattiin 1885 molybdeenikaivos. Ainetta käytettiin voiteluaineena ja kirjoitusvälineisiin, sekä myöhemmin sotateollisuudessa teräksen jalostamiseen. Kaivostoiminta loppui 1973.

Vuonna 1917 Angholmeniin avattiin *Kvina Carbid og Smelteverk*, jossa tuotettiin karbideja vuoteen 1921 ja myöhemmin rautasilisiumia.

## Kuvia

Raadhuset.jpg|Kvinesdalin kunnantalo, jonka julkisivun 24 ikkunasta on tehty joulukalenteri, vuonna 2006.
Kvinesdal church 2013, Norway.JPG|Kvinesdalin kirkko
Fjotland-kirke.jpg|Fjotlandin kirkko


## Tunnettuja kvinesdalilaisia
*Aril Edvardsen, evankelista
*Elizabeth Fedde, diakonissa
*Anne Gullestad, näyttelijä ja teatterinjohtaja
*Silvia Moi, oopperalaulaja
*Þjóðólfr Kviiniläinen, 800-luvulla elänyt runoilija

## Lähteet

## Aiheesta muualla
Trond-Arne Bredesen

**Trond-Arne Bredesen** (s. 4. helmikuuta 1967) on entinen norjalainen yhdistetyn hiihtäjä. Hän voitti neljä mitalia hiihdon maailmanmestaruuskilpailuissa. Hänen paras sijoituksensa olympialaisissa oli 11. sija 15&nbsp;km kilpailussa Calgaryssa 1988.

## Lähteet
*
Karita

**Karita** tai *Carita* on naisen etunimi. Nimi johtuu rakkautta tai lempeyttä tarkoittavasta latinan sanasta *caritas*.

Suomalaisen kalenterin mukaan Karitan nimipäivä on 17. helmikuuta. Sama päivä on suomenruotsalaisen kalenterin mukaan Caritan nimipäivä.

Digi- ja väestötietoviraston tietojen mukaan nimi Karita on Suomessa helmikuuhun 2025 mennessä annettu noin 2770 ja Carita noin 8220 henkilölle.

## Tunnettuja Karitoja
* Karita Bekkemellem (s. 1965), norjalainen poliitikko ja ministeri
* Karita Mattila (s. 1960), suomalainen oopperalaulaja
* Karita Tykkä, o.s. *Tuomola* (s. 1976), malli, juontaja ja korusuunnittelija, Miss Suomi 1997, Miss Baltic Sea 1998

## Tunnettuja Caritoja
* Carita Backström (s. 1943), suomalainen toimittaja
* Carita Berg (s. 1970), suomalainen kuvataiteilija
* Carita Forsgren (s. 1968), suomalainen kirjailija ja graafinen suunnittelija
* Carita Hinkka (s. 1991), suomalainen keihäänheittäjä
* Carita Holmström (s. 1954), suomalainen pianisti, laulaja ja säveltäjä.
* Carita Jussila (1947–2011), suomalainen jousiampuja
* Carita Järvinen (1938–2022), myös taiteilijanimellä *Carita* tunnettu suomalainen malli ja näyttelijä
* Carita Maisila (s. 1984), suomalainen kunnanjohtaja
* Carita Mäkelä, suomalainen ääninäyttelijä
* Carita Nyström (1940–2019), suomenruotsalainen kirjailija, toimittaja ja feministi
* Carita Sunell (s. 1968), suomalainen keskimatkojen juoksija
* Carita Toiviainen (s. 1987), suomalainen pesäpalloilija
* Carita Virkkunen, *Mona Carita* (s. 1962), suomalainen iskelmälaulaja
* Carita Wallgren-Lindholm (s. 1953), suomalainen asianajaja

## Lähteet
Terhi Panula

**Terhi Panula** (s. 27. kesäkuuta 1953 Helsinki) on suomalainen näyttelijä ja tanssija. Panula on esiintynyt monissa suomalaisissa elokuvissa, sekä lyhytelokuvissa että pitkässä fiktiossa. Teatterinäyttelijänä Panula on ollut 1980-luvulta lähtien vakituisesti kiinnitettynä Kansallisteatteriin, jossa hän on tehnyt lukuisia merkittäviä roolisuorituksia.

Tanssijana Panula on esiintynyt muun muassa Helsingin kaupunginteatterin tanssiryhmän produktiossa *Keisarin uudet vaatteet* (1975). Hän näytteli myös *[[Kotikatu]]*-televisiosarjassa.

Terhi Panula on naimisissa valokuvaaja Erik Uddströmin kanssa. Hänen äitinsä oli näyttelijä Helena Haavisto ja hänen isänsä on kapellimestari Jorma Panula.

## Elokuvarooleja
* *[[Takiaispallo]]* (1970)
* *[[Luottamus (elokuva)|Luottamus]]* (1976)
* *[[Ihmemies (vuoden 1979 elokuva)|Ihmemies]]* (1979)
* *[[Pölhölä]]* (1981)
* *Bis später, ich muß mich erschiessen* (*Eläköön itsemurhaaja*, 1984)
* *[[Lupaus (elokuva)|Lupaus]]* (2005)
* *[[Tässä lepää Aino Koski]]* (2007)
* *[[Syvälle salattu]]* (2011)

Lisäksi Panula on dubannut suomeksi kahdessa Disney-animaatioelokuvassa: *[[Lumikki ja seitsemän kääpiötä]]* (vuonna 1994) ja *[[Dumbo]]*.

## Tunnustuksia
* 2011: Ida Aalberg -palkinto

## Lähteet

## Aiheesta muualla
*Kuusi kuvaa näyttelijä Terhi Panulan elämästä. Yle Areena 10.3.2018.
Johnny Spillane

**Johnny Spillane** (s. 24. marraskuuta 1980) on yhdysvaltalainen yhdistetyn hiihtäjä, joka lopetti uransa vuonna 2013.

Vancouverin olympialaisissa 2010 Spillane saavutti hopeaa sekä normaalimäen että suurmäen kilpailussa ja joukkuekilpailussa.

Spillane aloitti uransa 1990-luvulla ja voitti yhden mitalin hiihdon maailmanmestaruuskilpailuissa. Hän on ensimmäinen pohjoismaisten hiihtolajien maailmanmestaruuskilpailuissa kultaa voittanut yhdysvaltalainen urheilija.

## Palkintosijat maailmancupin osakilpailuissa

## Lähteet

## Aiheesta muualla
*
Convicted

**Convicted** on Yhdysvaltalaisen crossover thrash -yhtyeen Cryptic Slaughterin esikoisalbumi vuodelta 1986. Convicted on ensimmäisiä crossover thrash julkaisuja ja levyllä kuulee selviä thrashcore vaikutteitakin.

## Kappaleet
#
#
#
#
#
#
#
#
#
#
#
#
#
#

### Vuoden 2003 uusintapainoksen bonuskappaleet
**Life in a Grave** -demo (1985)**
#<li value=15>Flesh of the Wensh
#Necessity Supreme
#Life in a Grave
#War to the Knife
#Rest in Pain

**Live in Houston''' (6. heinäkuuta 1988)
#Set Your Own Pace
#Positively
#Black and White
#Lowlife

## Kokoonpano
* Bill Crocks – laulu
* Les Evans – kitara
* Rob Nicholson – basso, taustalaulu
* Scott Peterson – rummut

## Aiheesta muualla
* 
*
Vanessa Marshall

**Vanessa Marshall** (s. 19. lokakuuta 1969 New York, New York) on yhdysvaltalainen stand up -koomikko ja ääninäyttelijä, joka tunnetaan erityisesti lukuisten videopelien äänirooleista. Hän on myös entinen malli.

## Ura

### Stand-up ja mallin työt
Marshall syntyi New Yorkissa, jossa hän opiskeli näyttelemistä New Yorkin yliopistossa. Muutettuaan Los Angelesiin hän työskenteli stand up -koomikkona huomattuaan, ettei usein saanut näytelmärooleja ylipainonsa vuoksi. Marshall esiintyikin lähinnä cameorooleissa *[[City Guys]]issa* ja *[[Tuho-osasto]]ssa*. Työskennellessään koomikkona päivälliskutsuilla hän päätyi malliksi, kun eräs mies kysyi hänen halukkuuttaan toimia ylipainoisena mallina. Aluksi Marshall loukkaantui kysymyksestä, mutta kysyi kuitenkin jälkeenpäin palkkatasoa. Marshall menetti mallintyöt laihtuessaan noin 23 kiloa.

### Ääninäyttelijänä
Ääninäyttelemisen pariin Marshall päätyi sketsi-esityksensä jälkeen Los Angelesissa, kun eräs agentti kehotti häntä työskentelemään animaatioiden parissa. Agentti pyysi Marshallia koe-esiintymään hänelle. Mentyään koe-esiintymiseen Marshall kertoi ensimmäisen mainosjuonnon menneen huonosti hermostumisen johdosta. Agentti kuitenkin pyysi häntä tekemään juonnot eri hahmojen äänillä, jonka jälkeen he pyysivät häntä allekirjoittamaan sopimuksen.

Sittemmin Marshall teki ensimmäisiä ääniroolejaan 1990-luvun *[[X-Men (vuoden 1992 animaatiosarja)|X-Men]]*-animaatiosarjaan, jonka jälkeen häntä on kuultu useissa videopeleissä, kuten *[[Dune 2000]]*, *[[Metal Gear Solid 2: Substance]]*, *[[Kingdom Hearts II]]*, *[[James Bond 007: Nightfire]]*, *[[Need for Speed: Most Wanted]]*, *[[Justice League Heroes]]*, *[[Pirates of the Caribbean: At World’s End]]* ja *[[No More Heroes]]*. Marshall on tehnyt äänirooleja animaatiosarjoihin, kuten *[[Tehotytöt]]*, *[[Justice League (televisiosarja)|Justice League]]*, *[[Duck Dodgers]]*, *[[The Grim Adventures of Billy & Mandy]]*, *[[Ben 10]]* ja *[[Hämmästyttävä Hämähäkkimies]]*. Lisäksi hän tekee mainosjuontoja televisioon ja radioon.

*The Grim Adventures of Billy & Mandy* -animaatiosarjaan Marshall koe-esiintyi Erwinin roolia varten, jonka roolin hän kertoi saaneensa luotuaan hahmolle enemmän nörttimäisen äänen hahmon lyijykynäluonnoksen nähtyään. Muut roolia varten esiintyneet yrittivät luoda hahmoa alentavan äänen. Marshallille selvisi vasta myöhemmin hänen nähdessään sarjan, että hahmo oli tummaihoinen.

## Yksityiselämä
Marshall oli vuosina 2001 - 2007 naimisissa Andrew Kishinon kanssa. Pariskunta perusti myös ääninäyttelijäyhtiön Marsh-Kish Productionsin.

Marshallin äiti on näyttelijä Joan Van Ark.

## Lähteet

## Aiheesta muualla
* Vanessa Marshall Voice Chasersissa  
* Vanessa Marshall TV.comissa
Everquest

**Everquest** on Verant Interactiven kehittämä MMORPG-tietokonepeli. Peli julkaistiin 16. maaliskuuta 1999. Everquest oli ensimmäisiä 3D-MMORPGeja ja saavutti suuren suosion vuosien 1999–2004 välillä. Pelille julkaistiin seuraaja *[[EverQuest II]]*.

## Perustietoa

Everquestissa pelaaja luo itselleen hahmon 16 rodusta (esimerkiksi ihminen, haltia, kääpiö, peikko ym.) ja 16 hahmoluokasta.

### Hahmoluokat (Classes)
* **Tankkiluokat (Tank classes)** 
** Warrior
** Shadowknight
** Paladin
* **Vahingontuottajat (Damage dealers)** 
** Wizard
** Berzeker
** Rogue
** Monk
** Magician (pet class)
** Necromancer (pet class)
* **Hybridi vahingontuottaja (Hybrid Support/DPS)**
** Beastlord (pet class)
** Ranger
* **Joukonhillitsijät (Crowd control)** 
** Enchanter
** Bard
* **Parantajat (Healers/Buffers)** 
** Cleric
** Druid
** Shaman

## Everquestin maailma

Everquest sijoittuu omaan fantasiauniversumiinsa, joka kattaa Norrathin fantasiamaailman mantereet (Antonica, Faydwer, Kunark, Odus, Velious ja Taelosia), Luclin-kuun sekä eri tasot (planes). Yhteensä alueita (zones) pelissä on melkein 400.

## Lisäosat

Everquestiin on julkaistu yhteensä 21 lisäosaa.

# **' (maaliskuu 2000)
# **' (joulukuu 2000)
# **' (joulukuu 2001)
# **' (lokakuu 2002)
# **' (helmikuu 2003)
# **' (syyskuu 2003)
# **' (helmikuu 2004)
# **' (syyskuu 2004)
# **' (helmikuu 2005)
# **' (syyskuu 2005)
# **' (helmikuu 2006)
# **' (syyskuu 2006)
# **' (helmikuu 2007)
# **' (marraskuu 2007)
# **' (lokakuu 2008)
# **' (joulukuu 2009)
# **' (lokakuu 2010)
# **' (marraskuu 2011)
# **' (marraskuu 2012)
# **' (lokakuu 2013)
# ** (lokakuu 2014)

## Lähteet

## Aiheesta muualla
* 
* Everquestin virallinen kotisivu
Ii Naosuke

**Ii Naosuke** (, 29. marraskuuta 1815 – 24. maaliskuuta 1860) oli Hikonen daimio (1850–1860) ja Tokugawa-bakufun tairō Japanissa. Tairōna hän toimi 23. huhtikuuta 1858 lähtien kuolemaansa saakka vuonna 1860. Hänet tunnetaan erityisesti Harrisin sopimuksen allekirjoittamisesta Yhdysvaltojen kanssa. Sopimus antoi yhdysvaltalaisille merimiehille ja kauppiaille pääsyn joihinkin japanilaisiin satamiin ja ekstraterritoriaalisuusoikeudet Yhdysvaltain kansalaisille. Hän oli myös teeseremonian sekishūryū-tyylin innokas ja osaava harjoittaja, ja hänen kirjoituksiinsa kuuluu ainakin kaksi teosta teeseremoniasta.

Ii Naosuken neuvonnassa Tokugawa-bakufu navigoi sairastelevan ja lapsettomaksi jääneen Tokugawa Iesadan erityisen vaikean vallanperimyskonfliktin läpi. Hän onnistui saamaan Tokugawa-hallinnon tarttumaan viimeisiin vallan rippeisiinsä ja asemaansa Japanin yhteiskunnassa ennen Meiji-kauden alkua. Iin surmasi joukko Miton alueen lojalisteja.

## Lähteet
Fraasi

**Fraasi** eli **sanonta** voi olla lyhyt osa tekstiä, yleisesti käytettävä kielellinen ilmaus kuten lauseparsi tai korulause. *Fraasilla* voidaan tarkoittaa myös kulunutta ilmausta. Fraseologiassa yleisesti hyväksyttävää määritelmää sanalle fraasi ei ole olemassa. *Fraasilla* kuitenkin tarkoitetaan aina kahdesta tai useammasta sanasta koostuvaa sanayhtymää.  

## Merkityksen muuttuminen
Sanonnat muuttavat ajan saatossa helposti merkitystään, jolloin alkuperäinen merkitys jää unohduksiin. Esimerkkinä tästä suomalainen sanonta: ”*Jäi kuin nalli kalliolle*”. Sanonta saattaa luoda mielikuvan räjäytyksestä, josta ilmaan singonnut nalli jää ainoastaan jäljelle. Alkuperäinen sanonta on kuitenkin viitannut mahdollisesti koiran murteelliseen nimitykseen *nalli*; koira on jäänyt ”rannalle ruikuttamaan”, kun merimies- tai kalastajaisäntä on lähtenyt merelle. Toisen selityksen mukaan sanonta olisi alkujaan kuulunut ”*Jäi kuin alli kalliolle*”, mikä viittaisi siihen, että syksyisin allit usein jäävät Suomen rantakallioille vielä joksikin ajaksi sen jälkeen, kun useat muut muuttolinnut ovat muuttaneet etelään, mutta sanonta olisi myöhemmin kuultu tai tulkittu väärin.

## Sanan ''fraasi'' muita merkityksiä
Kieltentutkimuksessa *fraasilla* tarkoitetaan jollekin kielelle ominaista, kiteytynyttä ja vakiintunutta ilmaisua. 

Musiikkitermistössä *fraasilla* voidaan tarkoittaa jaksoa, jonka solisti laulaa yhdellä uloshengityksellä, fonetiikassa taas yhdellä uloshengityksellä tuotettua puhetta.

Tietotekniikassa fraasilla tarkoitetaan vapaasti muodostettua sanayhdistelmää, jonka halutaan esiintyvän hakutuloksessa annetussa järjestyksessä. Se auttaa rajaamaan hakua kokotekstihaussa.

## Katso myös
* Idiomi

## Lähteet

## Kirjallisuutta
* 
* 

## Aiheesta muualla
* Fraasit – välttämättömyys vai rasite?